ทองปิดบวก 1.80 ดอลล์
สัญญาทองคำตลาดนิวยอร์กปิดขยับขึ้น1.80 ดอลล์ หลังสหรัฐเผยข้อมูลเศรษฐกิจสดใส
26 ก.ย. 2555

สัญญาทองคำตลาดนิวยอร์กปิดขยับขึ้น1.80 ดอลล์ หลังสหรัฐเผยข้อมูลเศรษฐกิจสดใส
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 1.8 ดอลลาร์ หรือ 0.1% ปิดที่ 1,766.40 ดอลลาร์/ออนซ์
สัญญาทองคำดีดตัวขึ้นหลังจากสแตนดาร์ด แอนด์ พัวร์/เคส ชิลเลอร์เปิดเผยว่า ราคาบ้านใน 20 เมืองของสหรัฐเพิ่มขึ้น 1.2% ในเดือนกรกฎาคม เมื่อเทียบกับเดือนเดียวกันของปี 2554 และเป็นการปรับตัวขึ้นสูงสุดนับตั้งแต่เดือนสิงหาคม 2553 เนื่องจากอัตราดอกเบี้ยเงินกู้จำนองซึ่งอยู่ในระดับต่ำสุดเป็นประวัติการณ์ได้ดึงดูดกลุ่มผู้ซื้อบ้าน 
ขณะที่คอนเฟอเรนซ์ บอร์ดเปิดเผยว่า ดัชนีความเชื่อมั่นผู้บริโภคเดือนกันยานของสหรัฐอยู่ที่ 70.3 ในเดือนกันยายน เพิ่มขึ้นจากระดับ 61.3 ในเดือนสิงหาคม โดยทำสถิติสูงสุดในรอบ 7 เดือน สะท้อนให้เห็นว่ายอดการใช้จ่ายภาคเอกชนซึ่งมีสัดส่วนสูงที่สุดในเศรษฐกิจสหรัฐนั้น มีแนวโน้มขยายตัวแข็งแกร่ง
อย่างไรก็ตาม สัญญาทองคำปรับตัวขึ้นในกรอบที่จำกัด เพราะได้รับแรงกดดันจากการแข็งค่าของสกุลเงินดอลลาร์ เนื่องจากดอลลาร์ที่แข็งค่าจะทำให้สัญญาทองคำซึ่งซื้อขายด้วยสกุลเงินดอลลาร์นั้น มีราคาสูงขึ้นสำหรับนักลงทุนที่ถือครองสกุลเงินอื่นๆ